་ཁྱབ་པའི་
རིམ་པའི་ཟུང་འཇུག་བསམ་གྱིས་མི་ཁྱབ་པའི་རིམ་པ་ཉིད་ཡིན་པའི་ཕྱིར་ཞེས་པའོ། །
བསམ་གྱིས་མི་ཁྱབ་པའི་ རིམ་པ་བཤད་ཟིན་ཏོ། །གསུམ་པ་རྫོགས་ རིམ་གྱི་དབྱེ་བ་
གཞན་ཅུང་ཟད་བཤད་པ་ནི། བདེ་མཆོག་གི་རྫོགས་རིམ་གྱི་རྣམ་གཞག་གོང་དུ་བཤད་
པ་དེ་དག་ཏུ་མ་ཟད་སྦྱོར་བ་ཡན་ལག་དྲུག་དང་རིམ་པ་ལྔར་འཇོག་པའི་ཚུལ་ཡང་ཡོད་
དེ། མཁའ་འགྲོ་རྒྱ་མཚོ་ལས། སོ་སོར་སྡུད་དང་དེ་བཞིན་དུ། །བསམ་གཏན་སྲོག་རྩོལ་
འཛིན་པ་དང༌། །རྗེས་སུ་དྲན་དང་ཏིང་འཛིན་ཏེ། །སྦྱོར་བའི་མཚན་ཉིད་རྣམ་དྲུག་གོ །
ཞེས་སྦྱོར་དྲུག་དང་། (༣༦བ)རང་གི་སྐུ་ནི་སྒྱུ་མ་མཉམ། །བདག་བྱིན་བརླབ་འདི་ཕྲ་མོ་
དང༌། །རྡོ་རྗེའི་བཟླས་རང་མཚན་ཉིད་དོ། །རྫོགས་པའི་བྱང་ཆུབ་སེམས་ཀྱི་གཏེར། །དེ་
ལས་ལྷག་མ་ཟུང་འཇུག་གོ །ཞེས་རིམ་པ་ལྔ་གསུངས་ལ། དེ་ལ་རང་གི་སྐུ་སྒྱུ་མ་དང་
མཉམ་པ་སྟེ་མཚུངས་པའི་བདག་བྱིན་བརླབ་ཀྱི་རིམ་པ་འདི་ཤིན་ཏུ་ཕྲ་ཞིང་རྟོགས་པར་
དཀའ་བས་ཕྲ་མོར་གྱུར་པ་ནི་རིམ་པ་ལྔའི་གསུམ་པའི་བདག་བྱིན་བརླབ་ཀྱི་རིམ་པའམ་
སྒྱུ་ལུས་ཀྱི་རིམ་པ་ཡིན་ལ། རིམ་པ་གཉིས་པ་ནི་རྡོ་རྗེ་བཟླས་པའི་རང་གི་མཚན་ཉིད་ནི་
- 315 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
༼༣༽.
་
ངག་དབེན་ནམ་རྡོར་བཟླས་ཀྱི་རིམ་པ་སྟེ་རིམ་པ་དང་པོ་དང་། མངོན་པར་རྫོགས་པར་
བྱང་ཆུབ་ པའི་རིམ་པ་ནི་ རིམ་པ་བཞི་པ་དོན་གྱི་འོད་གསལ་གྱི་རིམ་ པ་ ཡིན་ ཞིང་།
སེམས་ཀྱི་གཏེར་ནི་སེམས་དབེན་ནམ་སེམས་དམིགས་ཀྱི་རིམ་པ་སྟེ་རིམ་པ་གཉིས་པ་
ཡིན་ལ། སྔར་བཤད་པ་བཞི་པོ་དེའི་ལྷག་མ་རིམ་པ་ལྔ་པ་ནི་ཟུང་འཇུག་གི་རིམ་པའོ་
ཞེས་པ་སྟེ། བཤད་རྒྱུད་རྡོ་རྗེ་ཕྲེང་བ་ལས་འདུས་པའི་རྫོགས་རིམ་པ་ལ་ངག་དབེན་
སོགས་རིམ་པ་ལྔར་བཤད་ཅིང་། དེ་ཉིད་འཆད་པ་ལ་མགོན་པོ་ཀླུ་སྒྲུབ་ཀྱིས་རིམ་ལྔ་
མཛད་པས་བཤད་ཚུལ་འདི་ཉིད་དང་མཐུན་པའོ། །དེ་ཡང་སློབ་དཔོན་འདིའི་ལུགས་ཀྱི་
བསྐྱེད་རིམ་གྱིས་ལུས་དཀྱིལ་བསྒོམས་པ་དང་། རྫོགས་རིམ་གྱི་རིམ་པ་ལྔའི་དང་པོས་
སྙིང་གར་
ས་བོན་དང་བཅས་པའི་བདག་བྱིན་བརླབ་ཀྱི་རིམ་པ་བསྒོམས་པས་རྫོགས་རིམ་པའི་
ལྷན་སྐྱེས་རྙེད་ནས་མཉམ་རྗེས་སུ་སྐྱོང་བ་སོགས་ཀྱི་སྐབས་ནས་ངག་དབེན་གྱི་སྐབས་
སུ་འགྲོ་བའི་ ལུས་དབེན་ གྱི་ སྐོར་ཅི་རིགས་པ་འབྱུང་ལ། ངག་དབེན་ཡང་
སྔགས་ཐིག་སྒོམ་པ་ཡིན་ཞིང་། བདག་བྱིན་བརླབ་ཀྱི་རིམ་པ་ གཉིས་ནི་ངག་དབེན་
དངོས་དང་སེམས་དབེན་རྗེས་མཐུན་པ་ཐོབ་པ་ན་འབྱུང་ཞིང་། རིམ་པ་གསུམ་པ་དང་
བཞི་(༣༧ན)པ་སྒྲེལ་བ་ལས་ཕྱི་ནང་གི་ཐབས་གཉིས་ཀྱིས་དྲངས་པའི་སེམས་དབེན་
མཚན་ཉིད་པ་དང་མཐར་ཐུག་པ་དག་ཀྱང་འབྱུང་ངོ་། །སེམས་དབེན་མཐར་ཐུག་གི་
རླུང་སེམས་ཙམ་ལས་སྦས་དོན་གྱི་སྒྱུ་མའི་སྐུ་སྒྲུབ་པས་རིམ་པ་གསུམ་པ་སྒྱུ་ལུས་ཀྱི་
རིམ་པ་དང་། དེ་ཉིད་བསམ་གཏན་གཉིས་ཀྱིས་སྦྱངས་ནས་དོན་གྱི་འོད་གསལ་མངོན་
དུ་བྱས་པ་ནི་རིམ་པ་བཞི་པ་དང་། དེ་ལས་ཟུང་འཇུག་གི་སྐུར་བཞེངས་པ་རིམ་པ་ལྔ་པ་
ཡིན་པས་དེ་ལྟར་ཅི་རིགས་པར་སྦྱར་བར་བྱ་བ་ཡིན་ལ། ལཱུ་ཡི་པའི་རྫོགས་རིམ་ལ་འདི་
དག་སྦྱོར་ཚུལ་ཡང་འདིས་མཚོན་ནས་སྐབས་དང་སྦྱར་ཏེ་ཤེས་པར་བྱའོ། །དེ་བཞིན་དུ་
- 316 -

སློབ་དཔོན་དྲིལ་བུ་ལུགས་ཀྱི་འཁོར་ལོ་སྡོམ་པའི་རྫོགས་རིམ་རིམ་པ་ལྔའི་གནད་དོན་གསལ་བྱེད་ཉི་མའི་འོད་ཟེར། ༼བ༽
ཡན་ལག་དྲུག་ཀྱང་འགྲེལ་པ་ཁྱད་པར་གསལ་བྱེད་ལས་བཤད་པ་དང་། དེ་དང་མཐུན་
པར་འཇམ་དཔལ་ཞལ་ལུང་ལས་ཀྱང་བཤད་ལ། དཔེ་མེད་མཚོ་ལས་བརྒྱུད་པའི་རིམ་
པ་ལས་ཀྱང་དེ་དག་དང་མཐུན་པ་དང་། དེ་ཐམས་ཅད་རྒྱུད་ཀྱི་དགོངས་པར་འཆད་པས་
རྒྱུད་ཀྱི་རྡོ་རྗེའི་ཚིག་རེ་རེ་ལའང་ཚད་ལྡན་གྱིས་དོན་དུ་མར་བཤད་པ་ཡོད་པས་བཤད་
པ་ཕྱོགས་གཅིག་ལ་ཞེན་ནས་གཞན་སྤང་བར་མི་བྱའོ། །འདིར་ནི་འདུས་པ་ཕྱི་མར། སོ་
སོར་སྡུད་དང་བསམ་གཏན་དང་། །ཞེས་སོགས་སྦྱོར་བ་ཡན་ལག་དྲུག་བཤད་པ་དེ་ཉིད་
དཔལ་ལྡན་ཟླ་བས་རྩ་རྒྱུད་ལེའུ་བཅུ་གཉིས་པའི་སྒྲོན་གསལ་དུ་བཤད་པ་དང་། དེའི་
རྗེས་སུ་འབྲངས་ནས་དཔལ་ནཱ་རོ་པས་རྒྱུད་ཕྱི་མ་ཉིད་ཀྱི་འགྲེལ་པར་ཇི་ལྟར་བཤད་པ་
དང་མཐུན་པར་འཆད་དགོས་པ་ཡིན་ལ། ཡང་ཕྱག་རྡོར་སྟོད་འགྲེལ་ལས་བདེ་མཆོག་
གི་རྒྱུད་ཀྱི་དོན་སྦྱོར་བ་ཡན་ལག་དྲུག་དུས་འཁོར་ཇི་ལྟ་བ་བཞིན་བཤད་ཅིང་། དཔལ་
ནཱ་རོ་པས་དབང་མདོར་བསྟན་གྱི་འགྲེལ་པར་འདུས་པའི་སྦྱོར་དྲུག་ཀྱང་དུས་(༣༧བ)
འཁོར་བཞིན་དུ་བཤད་ལ། གྲུབ་ཆེན་ཨུ་རྒྱན་པ་རིན་ཆེན་དཔལ་གྱིས་ཨུ་རྒྱན་དུ་བྱོན་
ནས་རྡོ་རྗེ་ཕག་མོ་ལས་བདེ་མཆོག་ལུགས་ཀྱི་གདམས་ངག་རྙེད་པའང་དངོས་གཞི་དུས་
འཁོར་དང་མཐུན་པའི་སྦྱོར་བ་ཡན་ལག་དྲུག་ཉིད་ཡིན་པས་དེ་དག་ལས་བརྩམས་ཏེ་
བཤད་པར་བྱ་བ་མང་ དུ་ མཆིས་ནའང་མངས་ སུ་དོགས་ པས་ རེ་ ཞིག་མ་སྤྲོས་སོ། །
གསུམ་ ་པ་ལམ་དེ་ཉིད་ཉམས་སུ་བླངས་པ་ལས་འབྲས་བུ་མངོན་དུ་བྱེད་པའི་ཚུལ་ནི།
སློབ་པའི་ཟུང་འཇུག་ཐོབ་ནས་རྫོགས་རིམ་པའི་སྤྱོད་པ་རྣམས་ལ་གོམས་པར་བྱས་པས་
མི་སློབ་པའི་ཟུང་འཇུག་གི་མཆོག་གི་དངོས་གྲུབ་འཐོབ་ལ། དེ་ཡང་མཐར་ཐུག་འགྲུབ་
པར་ཉེ་བ་ན་ཇི་ལྟར་འོང་བའི་ཚུལ་ནི་གུར་ལས། ཉི་མ་གཅིག་གིས་འགྲུབ་འགྱུར་རམ།
ཆོ་ག་ཉི་མ་གཉིས་ནའམ། །ཉིན་གསུམ་རབ་ཏུ་སྦྱར་བས་སམ། །དེ་བཞིན་ཉི་མ་བཞི་
-317-

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༣༽
ཡིས་སམ། །ཉིན་ལྔ་རབ་ཏུ་སྦྱར་བ་ཡིས། །འགྲུབ་འགྱུར་འདི་ལ་ཐེ་ཚོམ་མེད། །མེ་ཏོག་
སོགས་པས་མཆོད་བྱས་ནས། །བསམ་གཏན་གནས་སུ་རབ་འདུག་སྟེ། །ཕྱག་རྒྱ་ལྷན་
ཅིག་རབ་ཞུགས་ནས། །རྡོ་རྗེ་སྦྱར་བ་ཡང་དག་བརྩམ། །རྡོ་རྗེ་ཉི་མ་ནུབ་ནས་ནི། །སྦྱོར་
བ་འདི་ནི་རབ་བརྩམས་ན། །སྐྱ་རེངས་འཆར་བའི་དུས་སུ་ནི། །འགྲུབ་འགྱུར་འདི་ལ་ཐེ་
ཚོམ་མེད། །ཅེས་པ་འདིས་སྟོན་ལ། འདིའི་དོན་མན་སྙེར། ཟླ་བ་དྲུག་ཏུ་རིག་མའི་
བརྟུལ་ཞུགས་སྤྱན་ནས་ཉི་མ་བདུན་རང་གི་ལྷ་བལྟ་བར་བྱ་སྟེ། སྦྱོར་བ་རབ་ཏུ་གྱུར་
པར་ཤེས་ཤིང་། གང་གི་ཉིན་མཚན་དུ་མར་མེའི་འོད་ཀྱི་རྒྱུ་བཞིན་དུ་རྟག་ཏུ་དེ་ཁོ་ན་
ཉིད་ཀྱི་རྣལ་འབྱོར་ལ་མངོན་དུ་ཕྱོགས་པར་ནུས་པ་དེའི་ཚེ་ལྷན་ཅིག་སྤྱོད་པའི་ཕྱག་རྒྱ་
དང་ ལྷན་ཅིག་རྡོ་རྗེ་སེམས་དཔའ་ལ་སོགས་པ་རྣམས་ལས་གང་ཡང་རུང་བའི་རྣལ་
འབྱོར་མངོན་དུ་བྱས་ཏེ། ཐོ་(༣༨ན)རངས་ཀྱི་ཐུན་ནས་བརྩམས་ལ་རྫོགས་པའི་རིམ་
པའི་རྣལ་འབྱོར་ཁམས་གསུམ་པ་ཐམས་ཅད་གཅིག་པའི་རང་བཞིན་མཉམ་པར་གཞག་
པ་དང་མཉམ་པར་མ་བཞག་པ་གཅིག་པའི་ངོ་བོར་ལྷག་པར་མོས་ནས་རྡོ་རྗེས་རྒྱས་
བཏབ་པའི་ཕྱག་རྒྱ་དང་རོ་མཉམ་པ་ཉམས་སུ་མྱོང་ཞིང་མར་མེའི་འོད་ཀྱི་རྒྱུན་ལྟ་བུར་
རྟག་ཏུ་ཉིན་མཚན་ཐོག་ཐག་གནས་པར་བྱའོ། །དེ་ནས་རབ་ཀྱི་མཐར་ཐུག་པར་སོན་
པའི་དགའ་བ་བཞིའི་དེ་ཁོ་ན་ཉིད་མངོན་དུ་བྱས་པ་ལས་སྐྱ་རེངས་འཆར་བའི་དུས་སུ་
འགྲུབ་པར་འགྱུར་ཏེ། སྒྲུབ་ཐབས་མཆོག་རྣམས་ཀྱིས་ཞེས་བཤད་པའི་ཕྱིར། མན་ངག་
ཇི་ལྟ་བར་ཕྱག་རྒྱ་ཆེན་པོ་འགྲུབ་པའི་ཉ་བའི་ཉིན་ཞག་ལ་སྟེ། བྱང་ཆུབ་ཀྱི་སེམས་ཟླ་
བའི་ཆ་མཐའ་དག་རྫོགས་པའི་ཕྱིར། སྐྱ་རེངས་ཤར་བའི་དུས་སུ་ཡོངས་སུ་དག་པའི་ཡེ་
ཤེས་ཀྱི་བདུད་རྩི་ཡོངས་སུ་རྫོགས་པས་ཕྱག་རྒྱ་ཆེན་པོ་གྲུབ་པ་རྡོ་རྗེ་འཛིན་པའོ། །ཕྱིའི་
མངོན་བྱང་ནི། རྡོ་རྗེ་ཉི་མ་ནི་ཡོངས་སུ་གྲགས་པའི་ཉི་མ་འདི་ཉིད་དང་། དེ་ནུབ་ནས་
- 318-

སློབ་དཔོན་དྲིལ་བུ་ལུགས་ཀྱི་འཁོར་ལོ་སྡོམ་པའི་རྫོགས་རིམ་རིམ་པ་ལྔའི་གནད་དོན་གསལ་བྱེད་ཉི་མའི་འོད་ཟེར།
༼ཁ༽
དམར་ཐག་ཚད་པའི་འཚམས་སུ་ཡོ་བྱད་ཇི་སྙེད་པས་བླ་མ་མཉེས་པར་བྱ་བར་གསུངས་
ཏེ། ཚོགས་འཁོར་རྒྱ་ཆེན་པོས་བླ་མ་ལ་མཆོད་པ་ཡིན་ལ། དེ་ནས་བླ་མ་ལས་མཚན་
ཕྱེད་ན་ཕྱག་རྒྱ་ལ་བརྟེན་ནས་དབང་བསྐུར་བ་ཐོབ་སྟེ་སྐྱ་རེངས་འཆར་ཀའི་དུས་སུ་འོད་
གསལ་གྱི་རིམ་པ་མངོན་དུ་བྱ་བའི་གདམས་ངག་ཕོག་པ་ལས་མཆོག་འགྲུབ་པ་དང་།
རང་གི་མངོན་བྱང་ནི། རྡོ་རྗེ་ཉི་མ་སྟེ་ཐབས་ཀྱི་ཡེ་ཤེས་སྣང་བ་མཆེད་པ་སྟོན་(༣༨བ)
་།། ང་
མཆེད་པ་དང་། དེས་མཚོན་ནས་ཤེས་རབ་ཀྱི་ངོ་བོ་དེ་ལ་ཟླ་འོད་ཀྱིས་ཁྱབ་པ་ལྟ་བུའི་
སྣང་བའི་ཡེ་ཤེས་ཀྱང་ནུབ་ཅིང་འགག་པ་དང་། འོད་གསལ་གྱི་སྔོན་དུ་འོད་གསལ་དེའི་
ཉེ་རྒྱུ་ཐབས་ཤེས་ཆ་མཉམ་པའི་སྣང་བ་ཉེར་ཐོབ་ཀྱི་སྦྱོར་བ་འདི་ནི་བརྩམ་པ་སྟེ་འབྱུང་
བར་བྱ་བ་ཡིན་ལ། སྐྱ་རེངས་འཆར་བ་ནི་མ་རིག་པ་ཉེར་ཐོབ་སྟེ་དེ་འགག་མ་ཐག་ཏུ་
།
སྒྲུབ་པ་པོས་སྟོང་པ་བཞི་རིམ་གྱིས་མངོན་དུ་བྱེད་པས་འོད་གསལ་བ་དེ་ཉིད་ཀྱིས་
གཉིས་ སྣང་ འཁྲུལ་ པའི་ བག་ ཆགས་ མ་ ལུས་ པ་ སྤངས་ ནས་ ཐོ་ རངས་ འབྲས་ བུ་
མཐར་ཐུག་པའི་ཆོས་སྐུ་མངོན་དུ་མཛད་པ་དེའི་ཚེ་སློབ་པའི་ཟུང་འཇུག་སྒྱུ་མའི་སྐུ་དེ་
ཉིད་མི་སློབ་པའི་ཟུང་འཇུག་གི་སྐུར་འགྱུར་ཞིང་འཁོར་བ་ཇི་སྲིད་པར་སྐུ་དེ་གཉིས་ལས་
མི་གཡོ་བར་བཞུགས་སོ། །དེ་འདྲ་བའི་དག་པ་གཉིས་ལྡན་གྱི་ཡུལ་གྱི་འོད་གསལ་ནི་
འདུས་མ་བྱས་པའི་ཆོས་སྐུ་དང་། དེ་ལ་སླར་ལྡང་བ་མེད་པའི་ཚུལ་གྱིས་སྙོམས་པར་
དེ་ཉིད་ལ་
ཞུགས་པའི་ལྷན་ཅིག་སྐྱེས་པའི་ཡེ་ཤེས་ནི་ཡེ་ཤེས་ཆོས་ཀྱི་སྐུ་ཡིན་ཞིང་།
སློབ་དཔོན་གྱི་ལྷན་སྐྱེས་ཀྱི་སྒྲུབ་ཐབས་ལས། འདི་ཉིད་ངོ་བོ་ཉིད་ཀྱི་སྐུ། །ཞེས་ངོ་བོ་
ཉིད་ཀྱི་སྐུར་གསུངས་ལ། སེམས་འགྲེལ་དང་དུས་འཁོར་ཕྱོགས་ནས་ཀྱང་མི་འགྱུར་
བའི་བདེ་བ་ཉི་ཁྲི་ཆིག་སྟོང་རྫོགས་པའི་འབྲས་བུའི་སྐབས་ཀྱི་མི་འགྱུར་བའི་བདེ་ཆེན་
-319-

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༣༽……
དེ་ཉིད་ངོ་བོ་ཉིད་སྐུ་དང་བདེ་བ་ཆེན་པོའི་སྐུར་བཤད་དེ། འདི་ནི་འདུས་བྱས་སུ་གྱུར་
པའི་ངོ་བོ་ཉིད་སྐུའོ། །དེའི་རྟེན་གཟུགས་ཀྱི་སྐུ་རླུང་སེམས་ཙམ་ལས་གྲུབ་པ་ནི་(༣༩ན)
ལོངས་སྤྱོད་རྫོགས་པའི་སྐུ་ཡིན་ལ། དེ་ནི་ཐོབ་བྱ་འབྲས་བུའི་ཨེ་ཝཾ་སྟེ་ལོངས་སྐུ་ཝཾ་
ཡིག་ཟླུམ་པོས་མཚོན་པའི་དོན་དང་། བདེ་བ་ཆེན་པོའི་སྐུ་དེ་ཉིད་ཨེ་ཡིག་གྲུ་གསུམ་
གྱིས་མཚོན་པའི་དོན་དང༌། དེ་གཉིས་སྐུ་དང་ཐུགས་སུ་དབྱེར་མི་ཕྱེད་པ་ཀླད་སྐོར་གྱིས་
མཚོན་པའི་དོན་ཏེ། ཕོ་མོ་ཐབས་ཤེས་ཕྱོགས་རེ་བའི་ཕྱོགས་སུ་ཆད་པ་མ་ཡིན་པར་ཐབས་
ཤེས་དབྱེར་མེད་ དུ་ སྦྱོར་བའི་བདག་ཉིད་ཡིན་པས། མ་ནིང་ཞེས་ནི་བརྗོད་པ་སྟེ། །
འགའ་ཞིག་ཏུ་ནི་ཟུང་འཇུག་ཅེས། །ཞེས་ཀྱང་གསུངས་ལ། ཟུང་འཇུག་ ལོངས་སྐུ་དེ་
ཉིད་སར་གནས་ཀྱི་བྱང་སེམས་ཡན་ཆད་མ་གཏོགས་གདུལ་བྱ་ཐུན་མོང་བ་ལ་སྣང་བའི་
སྒོ་ནས་ཆོས་སྟོན་པར་མི་ནུས་པས་དེས་བདག་རྐྱེན་བྱས་པ་ལས་དག་མ་དག་གི་ཞིང་སྣ་
ཚོགས་པར་མཚན་དཔེས་བརྒྱན་པའི་མཆོག་གི་སྤྲུལ་སྐུ་དང་། གཞན་ཡང་གདུལ་བྱ་
རང་རང་གི་ཁམས་དང་བསམ་པ་དང་བག་ལ་ཉལ་སྣ་ཚོགས་པ་དང་རྗེས་སུ་མཐུན་པར་
སྤྲུལ་པའི་སྐུ་ནམ་མཁའ་ཇི་སྲིད་མ་སྟོངས་ཀྱི་བར་དུ་གྲངས་མེད་པ་ཞིག་བསྟན་ཏེ་ལྷུན་
གྱིས་གྲུབ་པ་དང་རྒྱུན་མི་འཆད་པའི་འཕྲིན་ལས་ཀྱིས་འགྲོ་བ་རྣམས་སྨིན་གྲོལ་གྱི་ལམ་
ལ་འགོད་པར་མཛད་པ་ཡིན་ནོ། །འདིར་སྨྲས་པ། བློ་བཟང་ཆོས་ཀྱི་འཁོར་ལོ་སྒྱུར་བ་
དེའི། །མཁྱེན་བརྩེའི་ཅོད་པན་སྤྱི་བོ་ལ་འཕོས་པས། །མཐའ་ཡས་མདོ་སྔགས་ཆོས་ཀྱི་
རྒྱལ་སྲིད་ལ། །འདོད་དགུར་དབང་སྒྱུར་འདི་ལས་གཞན་ན་གང༌། །ཟབ་དང་རྒྱ་ཆེའི་ཕ་
མཐའ་མི་མངོན་ཞིང་། །དངོས་གྲུབ་རིན་ཆེན་བྱེ་(༣༩བ)བའི་གཏེར་གྱུར་པ། །བདེ་
མཆོག་སྦས་ཆུའི་རྒྱ་མཚོ་ཆེན་པོ་ནས། །ཟབ་ལམ་དབང་གི་རྒྱལ་པོ་བདག་གིས་བླངས། །
ལུང་དང་རིགས་པས་བྱི་དོར་ལེགས་བགྱིས་ཏེ། །རྣམ་དག་བཤད་པའི་རྒྱལ་མཚན་རྩེར་
- 320 -

སློབ་དཔོན་དྲིལ་བུ་ལུགས་ཀྱི་འཁོར་ལོ་སྡོམ་པའི་རྫོགས་རིམ་རིམ་པ་ལྔའི་གནད་དོན་གསལ་བྱེད་ཉི་མའི་འོད་ཟེར། ༼བ༽
བཀོད་པས། །དངོས་གྲུབ་གཉིས་ཀྱི་འདོད་དགུ་དོན་གཉེར་བའི། །སྐལ་བཟང་དོན་
མཐུན་མཐའ་དག་ཡིད་དགར་བྱོས། །རྡོ་རྗེ་འཆང་དབང་ཐུགས་བཅུད་ཀུན་གྱི་ཕུལ། །
བློ་ཆེན་རྒྱལ་སྲས་དཔའ་བོ་རྣམས་ཀྱི་ཡུལ། །དཔའ་བོ་དཔའ་མོ་བྱེ་བའི་གསང་བའི་
མཛོད། །བློ་ཆུང་བདག་འདྲའི་བྱིས་པའི་ཡུལ་མིན་ཡང་། །རྡོ་རྗེ་འཆང་དབང་ཡབ་ རྗེ་
དམ་པ་དེས། །གདམས་པའི་ལྡེ་མིག་བདག་ལ་ལེགས་སྩལ་བས། །འདོད་དགུར་སྤྱད་
ལ་ནོངས་པའི་ཚོགས་མཆིས་ན། །དཔའ་བོ་མཁའ་འགྲོ་རྣམས་ཀྱིས་བཟོད་པར་མཛོད། །
འདིར་འབད་དགེ་བ་དུང་དང་ཀུན་ད་ལྟར། །རབ་དཀར་ནམ་མཁའ་མཉམ་པ་གང་ཐོབ་
དེས། །ཚེ་རབས་ཀུན་དུ་བཅོམ་ལྡན་ཡབ་ཡུམ་གྱིས། །འབྲལ་བ་མེད་པར་རྗེས་སུ་འཛིན་
གྱུར་ཅིག །དེ་ཡི་མཐུ་ལས་རིང་པོར་མི་ཐོགས་པར། །སྐུ་གསུམ་གོ་འཕང་མཐོན་པོར་
རབ་འཛེགས་ཏེ། །སྲིད་མཚོར་ལྷུང་བའི་འགྲོ་བ་མ་ལུས་པ། །ལམ་བཟང་གྲུ་ཆེན་འདི་
ཡིས་སྒྲོལ་གྱུར་ཅིག །ཅེས་གྲུབ་ཆེན་དྲིལ་བུ་ཞབས་ཀྱི་ལུགས་ཀྱི་དཔལ་འཁོར་ལོ་སྡོམ་
པའི་རྫོགས་རིམ། རིམ་པ་ལྔའི་གནད་དོན་གསལ་བར་བྱེད་པའི་ཉི་མའི་འོད་ཟེར་ཞེས་
བྱ་བ་འདི་ནི་བསྟན་པ་དང་བསྟན་(༤༠ན)འཛིན་གུས་པས་མཆོད་པ་ལ་མ་ག་དྷ་བཟང་
མོ་དང་ཚུལ་མཚུངས་པ་དཔོན་ས་བདག་མོ་སངས་རྒྱས་དཔལ་འཛོམ་མའི་བཀས་ཉེ་
བར་བསྐུལ་བའི་འཚམས་སྦྱོར་ལས་འཁོར་ལོ་སྡོམ་པའི་གཟུགས་བརྙན་གྱི་རྣལ་འབྱོར་
པ་དགེ་འདུན་རྒྱ་མཚོ་དཔལ་བཟང་པོས་འཕར་བའི་ལོ་སྨིན་དྲུག་ཅན་གྱི་དཀར་ཕྱོགས་
ལ་ཆོས་འཁོར་རྒྱལ་བཀྲ་ཤིས་ལྷུན་གྱིས་གྲུབ་པའི་གཙུག་ལག་ཁང་དུ་ཉེ་བར་སྦྱར་བའི་
ཡི་གེ་ པ་ནི་ཚེ་དང་ལྡན་པ་ ཆོས་ ཀྱི་དཔལ་འབྱོར་ལེགས་པས་བགྱིས་པ་འདིས་ཀྱང་